Asmeskal amutlay yerṣa ɣef userwas n wawalen deg yeswiren n tutlayt igejdanen : tamsislit, tasnalɣa, tasnamka, amawal. Ihi deg uḥric-a ad ad nessagzi inekmar-a iɣef tebna tesledṭ n ukatay-a : 7. Tamsiselt Ɣas yuget usmeskel deg ususru seg wemdan ɣer wayeḍ, seg usatel ɣer wayeḍ, nessawaḍ ad nemsefham wer ugur, acku nessemras yiwen n wemḍan iḥudden n yiferdisen imsemgirad (imesla urgilen neɣ imesla iniɣriyen). Irmeskal-a, deg yiwet n tutlayt, i y-yessurufen akken ad nsemgired inumak, nettuɣal nettwalaf-iten imi ten-nsemras seg temzi.